Beloning aangebied in Vrystaat-moordsaakArgieffoto Die polisie in die Vrystaat het Maandag ŉ beloning van R50 000 aangebied vir enige inligting wat mag lei tot die suksesvolle vervolging van die moordenaars van ŉ taxibestuurder in Virginia. “Die taxibestuurder, Neo Monyatsi (59), is op 18 Julie in Virginia doodgeskiet,” het sers. Mamello Mokhuoane, woordvoerder van die polisie, gesê. “Hy was omstreeks 19:30 in sy taxi by Harmony Way naby H2-myn toe hy geskiet is.” Die polisie en nooddienste is na die toneel ontbied, maar hulle kon Monyatsi nie bybring nie. Enigiemand met inligting word versoek om konstabel Motsoikha te skakel by 057 221 0123 of 082 501 3150.